Figyelem – Lódarazsak a Badacsonyon

Többen jelezték Igazgatóságunk felé, hogy a Badacsonyon az Egry József-kilátó és a Ranolder-kereszt között, az Országos Kéktúra útvonala menti fákon több lódarázsfészek is található.

Augusztus végén – szeptember elején zajlik a lódarazsak párzása, ezért a rovarok ebben az időszakban különösen aktívak, fészkük védelme érdekében esetenként támadólag lépnek fel a kirándulókkal szemben. Azok számára, akik allergiások a darázscsípésre, akár egy csípés is életveszélyes lehet, de esetenként még annak is komoly gondot okozhat, aki nem allergiás.Kérjük a kirándulókat, hogy ezen a szakaszon fokozott körültekintéssel haladjanak át! Ha mégis találkoznának lódarazsakkal, fontos, hogy kerüljék a hirtelen mozdulatokat, ne próbálják meg elhessegetni a rovarokat, inkább azokat nagy ívben kikerülve, óvatosan hagyják el a helyszínt!

Sajtókapcsolat:

* Turbéki Bernadett
* Ökoturisztikai és Környezeti-nevelési Osztály
* +36 87 555 317
* turbekibernadett@bfnp.hu

|  |  |
| --- | --- |
|  | © Fotó: Tóth Szabolcs, BfNPI |

Eredeti tartalom: Balaton-felvidéki Nemzeti Park

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/14680/figyelem-lodarazsak-a-badacsonyon/